b'\n_START_ARTICLE_\nSigiliul Floridei\n_START_PARAGRAPH_\nMarele Sigiliu al Statului Florida (\xc3\xaen limba englez\xc4\x83, [The] Great Seal of the State of Florida) este utilizat at\xc3\xa2t ca s\xc4\x83 reprezinte Guvernul statului Florida c\xc3\xa2t \xc8\x99i ca s\xc4\x83 fie aplicat pe numeroase documente oficiale \xc8\x99i legislative. Este de asemenea utilizat pe cl\xc4\x83diri guvernamentale, vehicule \xc8\x99i alte bunuri guvernamentale. Apare \xc8\x99i pe Steagul statului Florida._NEWLINE_Stema prezint\xc4\x83 o femeie nativ\xc4\x83 american\xc4\x83 din tribul Seminole \xc3\xaempr\xc4\x83\xc8\x99tiind flori pe p\xc4\x83m\xc3\xa2nt \xc8\x99i un palmier tipic statului, numit \xc3\xaen englez\xc4\x83 sabal palm, care este simultan \xc8\x99i arborele de stat al statului Florida (Florida State Tree), ambele aflate de-a lungul coastei oceanului. \xc3\x8en fundal, se vede un vas cu aburi prezentat \xc3\xaen contralumin\xc4\x83 cu soarele aflat \xc3\xaen dep\xc4\x83rtare, ale c\xc4\x83rui raze radiaz\xc4\x83 pe cer. Stema statului este \xc3\xaenconjurat\xc4\x83 de cuvintele "Great Seal of the State of Florida" (Marele Sigiliu al Statului Florida) \xc8\x99i "In God We Trust" (Credem \xc3\xaen Dumnezeu).\n_START_SECTION_\nIstorie\n_START_PARAGRAPH_\nO versiune timpurie a stemei statului Florida a ap\xc4\x83rut \xc3\xaen 1861, av\xc3\xa2nd un palmier \xc8\x99i un arbore cu frunze mari, frontal av\xc3\xa2nd o femeie care avea la picioarele sale cutii \xc8\x99i butoaie. \xc3\x8en fundal, se g\xc4\x83sea o schi\xc8\x9bare a conturului statului cu diferite modele de vase pe oceanul figurat de jur-\xc3\xaemprejur._NEWLINE_Primele indica\xc8\x9bii ale distribu\xc8\x9biei elementelor \xc8\x99i al designului sigiliului statului a fost definite de Legislatura statului Florida \xc3\xaen 1868. De\xc8\x99i elementele de baz\xc4\x83 ale sigiliului au r\xc4\x83mas acelea\xc8\x99i, realizarea concret\xc4\x83 \xc8\x99i aspectul general al sigiliului au variat considerabil de-a lungul timpului, conform diferitelor interpret\xc4\x83ri ale descrierilor codificate oficilale ale sigiliului._NEWLINE_Acel sigiliu con\xc8\x9binea multe elemente care au fost considerate, pe drept, a fi incorecte. Astfel, prezen\xc8\x9ba unui nativ american, care este un locuitor tipic al Marilor Preerii, \xc3\xaen locul unui nativ Seminole, existen\xc8\x9ba unui palmier produc\xc4\x83tor de nuci de cocos, care nu este originar din Florida, precum \xc8\x99i sugerarea, \xc3\xaen fundalul desenului, a unor mun\xc8\x9bi, total inexisten\xc8\x9bi \xc3\xaen Florida, sunt tot at\xc3\xa2tea elemente care nu reprezint\xc4\x83 statul. Datorit\xc4\x83 acestor detalii aflate \xc3\xaen dubiu, designul sigiliului a fost modificat de mai multe ori._NEWLINE_\xc3\x8en 1970, designul sigiliului a fost schimbat \xc3\xaen a descrirea unui palmier, Sabal Palm, care nu numai c\xc4\x83 este o plant\xc4\x83 nativ\xc4\x83 a statului, dar este din 1953 \xc8\x99i arborele oficial al acestuia. De asemenea, nativul american anterior, reprezentativ pentru [The] Great Plains a fost \xc3\xaenlocuit de femeia din tribul local, Seminole. Mun\xc8\x9bii au fost elimina\xc8\x9bi._NEWLINE_\xc3\x8en 1985, un desen oficial al sigiliului statului a fost autorizat pentru a reprezenta exact elementele sigiliului, a produce o versiune oficial\xc4\x83 a sa \xc8\x99i pentru a corecta toate gre\xc8\x99elile anterioare. Dup\xc4\x83 prezentarea versiunii sigiliului guvernatorului Floridei de atunci, Bob Graham, a urmat prezentarea desenul sigiliului Legislaturii Floridei de c\xc4\x83tre secretarul de stat al statului, George Firestone. Designul a fost adoptat, constituind actualul sigiliu al statului Florida.'